Document ID: 32007R1540

A BIZOTTSÁG 1540/2007/EK RENDELETE
(2007. december 20.)
az ír whiskey formájában exportált gabonafélékre a 2007/2008-as időszakban alkalmazandó együtthatók rögzítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1),
tekintettel az 1784/2003/EK tanácsi rendeletnek az egyes szeszes italok formájában exportált gabonafélékre vonatkozó kiigazított visszatérítések rögzítése és odaítélése tekintetében történő alkalmazása egyes részletes szabályainak megállapításáról szóló, 2006. november 10-i 1670/2006/EK bizottsági rendeletre (2) és különösen annak 5. cikkére,
mivel:
(1)
Az 1670/2006/EK rendelet 4. cikkének (1) bekezdése úgy rendelkezik, hogy a visszatérítésre jogosultságot biztosító gabonamennyiség az a mennyiség, amelyet felügyelet alá helyeztek, lepároltak, továbbá amelyet a minden érintett tagállam számára évente rögzítendő együtthatóval súlyoznak. Az együttható a kérdéses szeszes italok exportált összmennyisége és értékesített összmennyisége közötti arányt fejezi ki e mennyiségek alakulása alapján a kérdéses szeszes ital átlagos érlelési idejét képező évek során.
(2)
Az Írország által a 2006. január 1-jétől2006. december 31-ig terjedő időszakra vonatkozóan szolgáltatott információk alapján 2006-ban az ír whiskey esetében az átlagos érlelési idő öt év volt.
(3)
Ennek megfelelően helyénvaló tehát meghatározni az együtthatókat a 2007. október 1. és 2008. szeptember 30. közötti időszakra.
(4)
Az Európai Gazdasági Térségről szóló megállapodás 3. jegyzőkönyvének 10. cikke a Liechtensteinbe, Izlandra és Norvégiába irányuló kivitel tekintetében kizárja a visszatérítési jogosultságot. Továbbá a Közösség egyes harmadik országokkal megállapodásokat kötött az export-visszatérítések eltörléséről. Következésképpen ezt az 1670/2006/EK rendelet 7. cikkének (2) bekezdése értelmében helyénvaló figyelembe venni a 2007/2008-as időszakra vonatkozó együtthatók kiszámítása során,
ELFOGADTA EZT A RENDELETET:
1. cikk
A 2007. október 1-jétől2008. szeptember 30-ig terjedő időszakra vonatkozóan az 1670/2006/EK rendelet 4. cikkében előírt, Írországban az ír whiskey előállítására használt gabonafélékre alkalmazandó együtthatókat e rendelet melléklete rögzíti.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet 2007. október 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. december 20-án.

Labels: 3
18
17
19